CELEX: 62010CB0273
Language: sk
Date: 2011-03-18 00:00:00
Title: Vec C-273/10: Uznesenie Súdneho dvora (šiesta komora) z  18. marca 2011 (návrh na začatie prejudiciálneho konania, ktorý podal Tribunal Superior de Justicia de la Comunidad Valenciana — Španielsko) — David Montoya Medina/Fondo de Garantia Salarial, Universidad de Alicante (Článok 104 ods. 3 rokovacieho poriadku — Sociálna politika — Smernica 1999/70/ES — Doložka 4 rámcovej dohody o práci na dobu určitú — Pracovné zmluvy na dobu určitú vo verejnoprávnom sektore — Právo na trojročnú odmenu za odpracované roky — Zákaz diskriminácie)

25.6.2011   
            
            
               SK
            
            
               Úradný vestník Európskej únie
            
            
               C 186/10
            
         Uznesenie Súdneho dvora (šiesta komora) z 18. marca 2011 (návrh na začatie prejudiciálneho konania, ktorý podal Tribunal Superior de Justicia de la Comunidad Valenciana — Španielsko) — David Montoya Medina/Fondo de Garantia Salarial, Universidad de Alicante
   (Vec C-273/10) (1)
   
   (Článok 104 ods. 3 rokovacieho poriadku - Sociálna politika - Smernica 1999/70/ES - Doložka 4 rámcovej dohody o práci na dobu určitú - Pracovné zmluvy na dobu určitú vo verejnoprávnom sektore - Právo na trojročnú odmenu za odpracované roky - Zákaz diskriminácie)
   2011/C 186/16
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Superior de Justicia de la Comunidad Valenciana
   
      Účastníci konania
   
   
      Žalobca: David Montoya Medina
   
      Žalovaní: Fondo de Garantia Salarial, Universidad de Alicante
   
      Predmet veci
   
   Návrh na začatie prejudiciálneho konania — Tribunal Superior de Justicia de la Comunidad Valenciana — Výklad doložky 4 bodu 4 nachádzajúcej sa v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 175, s. 43; Mim. vyd. 05/03, s. 368) — Pracovné zmluvy vedeckých pracovníkov uzatvorených s verejnoprávnymi univerzitami — Vylúčenie niektorých pôžitkov pri pracovných zmluvách na dobu určitú
   
      Výrok
   
   Doložka 4 bod 1 rámcovej dohody o práci na dobu určitú uzatvorenej 18. marca 1999, ktorá sa nachádza v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať tak, že jej neodporuje vnútroštátna právna úprava, ktorá bez akéhokoľvek objektívneho dôvodu priznáva právo poberať odmeny za odpracované roky prednášateľom zamestnaným na dobu neurčitú, a nepriznáva ho prednášateľom zamestnaným na dobu určitú, hoci z hľadiska poberania týchto odmien sa obidve kategórie zamestnancov nachádzajú v porovnateľných situáciách.
   
      (1)  Ú. v. EÚ C 221, 14.8.2010.